
[bookmark: _Hlk230793463]DŪSEIKIŲ SOCIALINĖS GLOBOS NAMŲ GYVENTOJŲ LANKYMO  
TVARKOS APRAŠAS


I. BENDROSIOS NUOSTATOS

1. Dūseikių socialinės globos namų (toliau – Globos namai) gyventojų lankymo tvarkos aprašas (toliau - tvarkos aprašas) reglamentuoja Globos namų gyventojų, kuriems teikiama ilgalaikė (trumpalaikė) socialinė globa, lankymo sąlygas, kad būtų galima užtikrinti gyventojų socialinius ryšius su jų artimaisiais, šeimos nariais ir draugais.
[bookmark: _Hlk230791877]2. Tvarka parengta vadovaujantis Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų aprašo patvirtinimo“ ir vėlesniais šio teisės akto pakeitimais, Socialinės globos normų aprašo III skirsnio 8 poskyriu, Sveikatos apsaugos ministro 2026 m sausio 16 d. įsakymu Nr. V-42 „Dėl asmens sveikatos priežiūros įstaigos: infekcijų kontrolės reikalavimų patvirtinimo“, kitais bendraisiais užkrečiamųjų ligų kontrolę reglamentuojančiais teisės aktais (Lietuvos Respublikos žmonių užkrečiamųjų ligų profilaktikos ir kontrolės įstatymas ir kt.) ir jų galiojančiais pakeitimais.
3. Globos namuose gyventojas gali pasimatyti su visais jo pageidaujamais asmenimis, išskyrus atvejus, kai tie pasimatymai kelia pavojų jo ar aplinkinių sveikatai ir (ar) saugumui.
4. Pašaliniams asmenims, neturintiems konkretaus tikslo lankytis Globos namuose draudžiama.

II. GYVENTOJŲ LANKYMO GLOBOS NAMUOSE ORGANIZAVIMAS

5. Globos namų gyventojus galima lankyti kasdien nuo 10.00 val. iki 19.00 val. 
6. Lankymo datą rekomenduojama iš anksto suderinti su asmens socialiniu darbuotoju (skyrių ir socialinių darbuotojų telefonai pateikiami 1 priede). Lankymo trukmė patalpose iki 3 val. Atsižvelgiant į aplinkybes, suderinus su administracija, galima ilgesnė lankymo trukmė.
7. Gyventojus lankyti ir su jais bendrauti gali tik asmenys, neturintys ūmių viršutinių kvėpavimo takų ligų požymių (pvz.: nekarščiuoja, nesloguoja, nekosti ir pan.) ir (ar) kitų užkrečiamųjų ligų požymių.
8. Lankantiems asmenims atvykus į Globos namus ir išvykstant, rekomenduojama dezinfekuoti rankas. 
[bookmark: _Hlk238625550]9. Atvykęs lankytojas registruojamas Asmenų lankymosi Dūseikių socialinės globos namuose registracijos žurnale, kuris randasi kiekvieno skyriaus personalo kambaryje (2 priedas). 
10. Lankytojams sudaroma galimybė su gyventoju bendrauti lankytojų kambaryje. Gulinčių ar sunkiai judančių gyventojų lankymas organizuojamas jų gyvenamajame kambaryje.
11. Lankytojams draudžiama:
11.1. šiukšlinti, triukšmauti ar kitaip trikdyti viešą tvarką Globos namų patalpose ir teritorijoje; 
11.2. necenzūriniais žodžiais ir (ar) nepadoriais gestais įžeidinėti, žeminti globos namų gyventojus ir (ar) darbuotojus; 
11.3. rodyti, naudoti fizinį, psichologinį, seksualinį smurtą prieš globos namų gyventojus ir (ar) darbuotojus; darbuotojui pastebėjus, kad paslaugų gavėjui nemalonus lankytojo elgesys (paslaugų gavėjas pasidaro neramus, šaukia ar reiškia kitas neigiamas emocijas), darbuotojas gali paprašyti lankytojo išeiti;
11.4. atvykti į Globos namus neblaiviems ar apsvaigusiems nuo narkotinių bei psichotropinių medžiagų;
11.5. asmeniniams tikslams naudoti Globos namų materialines ir (ar) nematerialines vertybes, komunalinius išteklius, gyventojams skirtus maisto produktus, medikamentus ir pan.;
11.6. fotografuoti, filmuoti, daryti garso ar vaizdo įrašus be gyventojo sutikimo ar išankstinio administracijos leidimo;
11.7. įnešti alkoholio, narkotinių, psichotropinių ar kitų psichiką veikiančių medžiagų, jas vartoti ar duoti vartoti gyventojams;
11.8. atnešti gyventojams didelį kiekį ar gedimo požymių turintį maistą, kurio galiojimo terminas yra besibaigiantis ar pasibaigęs;
11.9. atnešti namuose gaminto maisto daugiau nei žmogus pajėgtų suvalgyti per vieną valgymą. Artimųjų atneštas maistas nešildomas ir pakartotinai gyventojui netiekiamas;
11.10. paslaugų gavėjui atlikti sauskelnių keitimą ar kitas slaugos procedūras be darbuotojo pagalbos;
11.11. rūkyti globos namų patalpose ir rūkymui neskirtose vietose;
11.11. savavališkai vaikščioti globos namų patalpose;
11.12. imti gyventojo asmeninius daiktus be jo leidimo;
11.13. išsivežti gyventojus iš Globos namų be administracijos ir aptarnaujančio personalo žinios.
12. Lankytojams nakvynės paslauga neteikiama. Išimtinais atvejais, kai lankytojui nėra galimybės grįžti į namus, lankytojui sudaroma galimybė vienos paros laikotarpiui pernakvoti svečių kambaryje. Prieš atvykstant, tai suderinus su globos namų administracija;
13. Lankytojai su pageidavimais, pasiūlymais ar nusiskundimais gali kreiptis į globos namų administraciją.
14. Globos namų administracija, budintys darbuotojai turi teisę neįleisti į Globos namus neblaivių ar apsvaigusių gyventojo lankytojų, o lankytojus, nesilaikančius nustatytos tvarkos, gali paprašyti palikti globos namus;
15. Globos namų administracija pasilieka teisę kreiptis į teisėsaugos pareigūnus dėl lankytojų grubaus ar įžeidžiančio elgesio globos namų gyventojų bei darbuotojų atžvilgiu;
16. Siekiant užtikrinti gyventojų ir darbuotojų sveikatos saugumą, Globos namų gyventojų lankymas gali būti ribojamas (atsiradus užkrečiamų ligų atsiradimo ir išplitimo tikimybei, epidemijos ir / ar karantino laikotarpiu, paskelbus ekstremalią situaciją šalies mastu ir pan.), laikantis toliau išvardintų gyventojų lankymo reikalavimų:
16.1. lankymo metu lankytojai privalo dėvėti nosį ir burną dengiančias apsaugos priemones (veido kaukes, respiratorius ar kt.), išskyrus atvejus, kai jie yra lauke;
16.2. prieš įeidamas į Globos namus, lankytojas turi dezinfekuoti rankas, nuo visų Globos namuose esančių asmenų laikytis ne mažesnio nei 1 metro atstumo; 
16.3. jei gyventojo ir lankytojo susitikimas vyksta Globos namų patalpose, jose neturi būti pašalinių asmenų. Vieną gyventoją jo kambaryje tuo pačiu metu gali lankyti tik vienas lankytojas;
16.4. gyventojų lankymas organizuojamas užtikrinant kuo trumpesnį gyventojų kontaktą su juos lankančiais asmenimis.
16.5. pasibaigus gyventojo ir lankytojo susitikimui, patalpos, kuriose jis vyko, turi būti išvėdintos ir išvalytos.

III. DUOMENŲ APSAUGA IR ETIKA
17. Dalinantis nuotraukomis ar vaizdo medžiaga, kuriose matyti kiti gyventojai ar personalas, būtina gauti jų sutikimą.
18. Asmeninė informacija apie gyventoją ar kitus asmenis neturi būti skelbiama viešai be aiškaus leidimo.

IV. BAIGIAMOSIOS NUOSTATOS

19. Už tvarkos aprašo nuostatų laikymosi priežiūrą atsakingi asmens sveikatos priežiūros ir socialinio darbo tarnybų vadovai, už vykdymą socialiniai darbuotojai, bendrosios praktikos slaugytojai.
20. Visi globos namų gyventojai, juos lankantys asmenys bei atsakingi darbuotojai turi būti supažindinami su šiuo tvarkos aprašu ir privalo laikytis jame nustatytų reikalavimų. Už globos namų gyventojų, lankytojų supažindinimą su šiuo tvarkos aprašu atsakingi socialiniai darbuotojai. 
21. Dūseikių socialinės globos namų gyventojų lankymo tvarkos aprašas skelbiamas Globos namų internetinėje svetainėje. 
22. Tvarkos aprašas yra aptartas ir suderintas su Globos namų taryba.

____________________________________


Pritarta globos namų tarybos posėdyje 2026-08-26, Nr. GT-10






























[bookmark: _Hlk238625342]Dūseikių socialinės globos namų gyventojų lankymo
              tvarkos aprašo 1 priedas


	Eil.
Nr.
	Gyvenamasis korpusas
	Socialinio darbuotojo telefono Nr.
	Budinčio darbuotojo telefono Nr.

	1.
	I korpusas 2 aukštas
	+37060005733
+37060005731
	+370 645 66983

	2.
	II korpusas, 1 aukštas
	+37060005723
+37060005719
	+370 60920274

	3.
	II korpusas, 2 aukštas
	+37060005714
	+370 678 24045

	4.
	III korpusas, 1 aukštas
	+37060005730
	+370 67692734

	5.
	III korpusas, 2 aukštas
	+37060005726
+37060005728
	+370 60920375

	6.
	III korpusas, 3 aukštas
	+37060005724
	+370 67860540

	7.
	Budintis slaugytojas
	
	+370 67860370
+37060005709
 +370 444 20006

	8.
	Grupinio gyvenimo namai
	
	+370 672 38890


Dūseikių globos namų skyrių telefonų numeriai


__________________________________

